钦定古今图书集成/理学汇编/文学典/第093卷 > 刘琮玉
## 钦定古今图书集成/理学汇编/文学典/第093卷 > 刘琮玉

按《饶州府志》：“琮玉，字润芳，鄱阳人，宋礼部尚书挚世
孙。貌颀而粹，性精敏，博通经史百家言。陶安览润芳
诗，谓保定刘文靖以诗名，其奥理雄辞，几为诗所掩。
吴兴赵文敏以书名，其学充文瞻，几为书所掩。吾润
芳以医名，其懿才洁行，粹然儒者，几为医所掩。题其
集曰《清华》。”河南原宣叙《清华集》有体正而法具，意圆
而语工。清才逸趣，追踪古作者之句。润芳纯孝。母病，
吁天求代。及葬，庐于墓，抚从弟妹，恩爱笃至。与人交，
敦信义，尚气节，绰有古人襟度。